als_Latn dik_Latn sag_Latn
Situata është dramatike. Rreth 2 mijë refugjatë kanë ikur nga kampi Idomeni në Greqi dhe kanë arritur të “thyejnë” gardhin kufitar dhe të kalojnë në Maqedoni, sipas një fotografi të Reuters.
Shumë prej tyre kanë nisur udhëtimin epik në këmbë, duke kaluar edhe një lum të rrezikshëm, Suhareka që la pas edhe tre viktima mëngjesin e sotëm.
Pasi kanë ecur disa orë, refugjatët kanë kaluar me vështirësi një lumë, duke formuar një “zinxhir njerëzor” dhe duke kapërcyer më pas një gardh të vendosur nga autoritetet maqedonase, tha fotografi i Reuters Stojan Nenov. Shumë prej refugjatëve që mbanin mbi supet e tyre fëmijët, janë larguar nga kampi Idomeni.
Gazeta greke “Kathimerini”, shkruan se emigrantët kanë ngarkuar sendet personale për t’u larguar nga kampi.
Mes atyre që duan të ikin është edhe një 65 vjeçar i sëmurë, i cili rrëfen se pjesa tjetër e familjes së tij është në Gjermani dhe se ai dëshiron t’u bashkohet atyre
Policia greke u thotë vazhdimisht refugjatëve se edhe nëse do të tentojnë të hyjnë në Maqedoni nga një pikë tjetër, do të kapen nga policia maqedonase.
Refugjatëve ju thuhet se kufijtë janë të mbyllur pavarësisht se nga do të tentojnë të kalojnë ata.
Policia maqedonase: Emigrantet grumbullohen ne kamione
Sipas agjencisë maqedonase Mia, ushtarët maqedonas kanë vënë dhjetëra emigrantë në kamionët e ushtrisë, por nuk është e qartë se për ku janë transportuar ata. Policia në Maqedoni ka thënë se janë duke marrë masa për kthimin e refugjatëve, të cilët kaluan nga Greqia. Maqedonia mbylli kufirin e saj më 9 mars, duke lënë rreth 13.000 refugjatë të bllokuar.
Në Greqi aktualisht ka rreth 44 mijë e 532 refugjatë, pjesa më e madhe e të cilëve është në veri të vendit (rreth 23 mijë), ndërsa pjesa tjetër në ishujt e detit Egje.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn